Aarhuus Stifts-Tidende, 1828-10-30
Den allernaadigst befalede Cantate af afdøde Konfesstonarius Liebenberg og Musikdirecteur Schall, samt Kirkesangen, udføres af det kongl. Kapel og de kgl. Sangere og Sangerinder, som blive placerede paa det sædvanlige Sted, lige over for den kongl. Kirkestoel og Orgelet. Hele Kirkegulvet belægges med hvidt Klæde og Midten af Gulvet fra Kirkedøren til Forhøiningen bliver desuden belagt, med rødt Klæde. I Vestibulen, strax inden for den store Kirkedør, paraderer det kongelige Land=Kadetkorps. Henimod den Tid at Processionen skal begynde, behager det Hs. Kongelige Høihed, Bruden, ledsaget af Høistsammes Kammerfrøken, at begive Sig til Hos Majestæt Dronningens indre Gemakker, hvor Allerhøistsamme vil behage at paasætte Hs. Kongelige Høihed Kronen og paafæste Høistsamme Kappen. Hs. Kongelige Høihed Brudgommen behager derefter at begive sig, ledsaget af Hs. Kongl. Høihed, Prinds Christian, samt af Hs. K. H. Prinds Ferdinand, sammesteds hen, hvor ogsaa D. K. H. Prindsesserne forsam te Sig, for derfra at begive Sig ind i Hs. Majestæt Kongens indre Gemakker. Omtrent til samme Tid blive de fremmede Ministre med Fruer og Døttre, Charges deuffatres og Legations=Secretairer, ved den dertil bestemte Kammerjunker, i Forveien ledsagede ind i Kirken og anvises. Plads i de for dem bestemte Kirkestole. Naar Alt er ordnet, indlades de Høifyrstelige Personer ved Overhofmarskallen til Deres Majestæter; hvornæst Overhofmarskallen, efter Allerhøieste Befaling, at Processionen skal begynde lader det bekjendtgjøre ved Kammerfoureren, som med lydelig Røst udraaber: "Processionen til Kirken. begynder. Derefter opraabes Enhver ved Navn, som hører til Processionen, hvilken gaaer igjennem begge Kavalleer=Gemakkerne og Lakai=Gemakket, ned af Hovedtrappen til Mezanin=Etagen igjennem Komunikations=Gangen, i hvilken begge de Kongelige Liv=Garder paradere, opstillede en have, ind i Slots=Kirken i følgende Orden: 1) Begge de Kongelige Fourerer; 2) 30 Lakaier og Løbere af det Kongelige Livree, 3) 18 Pager, Alle 3 og 3. ved Siden af hverandre og fordele sig paa begge Sider af Kirkedøren; 4) Hofmarskallen med Hofmarskals=Staven i Haanden, som bliver staaende omtrent midt i Kirken, indtil hele Processionen er kommet ind i Kirken og samtlige Kongelige Herskaber have taget Sæde, hvornæst han, tilligemed de 4 Ceremoniemestere bag ved sig, alle 4 i een Rad, stiller sig henimod Midten af Kirken, lige over for Deres Majestæter; 5) Hofjunkerne; 6) Kammerjunkerne; 7) andre Etats- og Landraader &c.; 8) Generalkrigscommissairer; 9) virkelige Etats- og Landraader, Oberster, Kommandeurer af Søe-Etaten &c.; 10) Friherrerne, som have Friherskaber i Hs. Majestæts Riger og Lande; 11) Grever, som ikke have Lehn=Grevskaber i Hs. Majestæts Riger og Lande; 12) Konferentsraader; 13) Hofjægermestere &c.; 14, Generalmajorer, Kontreadmiraler, Kammerherrer og de med dem rangerende; 15) de med Hofmestere og Marskaller rangerende; 16) Grever, som have Lehn=Grevskaber i Hs. Majestæts Riger og Lande; 17, Storkors af Dannebrogen; 18) Geheime-Konferentsraader; 19) General=Lieutenanter, Vice=Admiraler og de med dem rangerende; 20) Generaler og Admiraler; 21) Riddere af Elephanten; 22) Geheime Statsministrene; (Alle 2 og 2 ved Siden af hinanden). Samtlige Kavallerer rangeres paa høire Side og Damerne! paa venstre Side af Forhøiningen.